b'\n_START_ARTICLE_\nMarko Letonja\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je najprej \xc5\xa1tudiral klavir in nato dirigiranje v razredu prof. Antona Nanuta. Dirigiranje je hkrati je \xc5\xa1tudiral  \xc5\xa1e pri prof. Otmarju Suitnerju na dunajski Visoki \xc5\xa1oli za glasbo in upodabljajo\xc4\x8do umetnost, kjer je leta 1989 diplomiral. Dirigiral je orkestrom v \xc5\xa0paniji, Avstriji, Nem\xc4\x8diji, na \xc4\x8ce\xc5\xa1kem, Hrva\xc5\xa1kem in Mad\xc5\xbearskem ter v Hong Kongu, na Japonskem, v Izraelu in ZDA. Na mednarodnih prizori\xc5\xa1\xc4\x8dih je sodeloval s \xc5\xa1tevilnimi uveljavljenimi solisti. Marko Letonja je stalni dirigent Orkestra Slovenske filharmonije. Redno sodeluje z opernimi hi\xc5\xa1ami v Neaplju, Milanu, Ciudad de Mexicu in Gradcu. Avgusta 2003 je Letonja postal glavni dirigent Simfoni\xc4\x8dnega orkestra v Baslu. V letu 2018 je prervzel vodenje orkestra v Bremnu.'